**OBVESTILO O IZREDNIH RAZMERAH**

Spoštovani starši,

skladno z napovedjo Vlade RS zaradi razglasitve epidemije izbruha koronavirusa v Republiki Sloveniji je v obdobju od **16.03.2020 do 30.3.2020 prepovedano delovanje vseh vrtcev in opravljanje varstva predšolskih otrok na domu.**

**Zagotovljeno bo NUJNO VARSTVO, in sicer SAMO za otroke, katerih starši bodo morali še naprej opravljati svoje delo, ki je pomembno za delovanje družbe in države v izrednih razmerah.** Nujni primeri poklicev so določeni na podlagi okrožnice MIZŠ, in sicer za zaposlene v:

* zdravstvu,
* policiji,
* vojski,
* gasilski službi,
* zaporih,
* komunalnih službah,
* živilskih trgovinah,
* lekarnah,
* domovih za ostarele,
* dežurne v šolah in vrtcih,
* redarstvih,
* službe energetike in
* službah civilne zaščite in drugih službah, ki so pomembne za delovanje družbe in države v izrednih razmerah.

**Nujno varstvo se izkazuje s pisno izjavo delodajalca, da starši opravljajo delo, ki je pomembno za delovanje družbe in države v izrednih razmerah.**

V primeru, da je eden od staršev doma (porodniška, bolniška, dopust, brezposeln, možnost varstva zaradi ne - nujnih del…), drugi pa v navedenih poklicih, **MORA biti OTROK DOMA.**

**Od ponedeljka, 16.03.2020, dalje bo za nujne primere odprt Vrtec Pedenjped Novo mesto, na Šegovi ulici 22 (enota Pedenjped), od 5.30 do 16.30 ure.** Dežurni telefon za nujne informacije: 040/619-157.

Sprejemali bomo **le zdrave otroke** **staršev**, ki so dolžni opravljati delo pri delodajalcu in to izkažejo s **pisnim potrdilom/izjavo** delodajalca.

Da bomo IZREDNO DEŽURSTVO pod POSEBNIMI POGOJI lažje organizirali vas prosimo, da nas obvestite o morebitni PRISOTNOSTI vašega otroka na e – naslov alenka.korasa@os-brusnice.si, do **nedelje, 15.03.2020, do 10.ure.**

Brez potrdila/izjave delodajalca otroka v vrtec **NE bomo** sprejeli.

Prosimo vas, da z VSO SKRBNOSTJO presodite ali vrtec zares potrebujete ali lahko otroka kljub vsemu zaupate v drugo varstvo.

V dežurnem vrtcu bomo uvedli poostreno higieno ter poseben protokol prihoda in odhoda otrok ter odraslih. Prosimo, da upoštevate naša navodila in pravila, v okviru katerih bomo delovali v kriznih razmerah.

O vseh nadaljnjih informacijah in ukrepih vas bomo obveščali preko naše spletne strani.